Temeljem članka 17. Zakona o ublažavanju i uklanjanju posljedica prirodnih nepogoda („Narodne novine“ br. 16/2019) i članka 25. Statuta Općine Ružić („Službeni vjesnik Šibensko-kninske županije, broj 7/21), Općinsko vijeće Općine Ružić na 22. sjednici održanoj 12. prosinca 2024. godine, donosi

**ODLUKU**

**o donošenju plana djelovanja u području prirodnih nepogoda za 2025. godinu**

**Članak 1.**

Donosi se Plan djelovanja u području prirodnih nepogoda za 2025. godinu (u daljnjem tekstu: Plan) radi određivanja mjera i postupanja djelomične sanacije šteta od prirodnih nepogoda.

**Članak 2.**

Plan djelovanja u području prirodnih nepogoda za 2025. godinu nalazi se u prilogu i sastavni je dio ove odluke.

**Članak 3.**

Ova odluka stupa na snagu osmog dana od dana objave u „Službenom glasilu Općine Ružić“.

KLASA: 246-03/24-01/1

URBROJ: 2182-8-02-24-1

Gradac, 12. prosinca 2024. godine

OPĆINSKO VIJEĆE OPĆINE RUŽIĆ

 PREDSJEDNIK

Ante Duran v.r.

OBRAZLOŽENJE

Hrvatski sabor donio je 2019. godine Zakon o ublažavanju i uklanjanju posljedica prirodnih nepogoda („Narodne novine“ 16/2019). Navedenim propisom propisana je obveza JLP(R)S izrade plana djelovanja za sljedeću kalendarsku godinu do 30. studenog tekuće godine radi određenja mjera i postupanja djelomične sanacije šteta od prirodnih nepogoda.

U skladu sa propisanom obvezom Općina Ružić (u daljnjem tekstu: Općina) donijela je Plan djelovanja u području prirodnih nepogoda.

Plan djelovanja obuhvaća:

* 1. popis mjera i nositelja mjera u slučaju nastajanja prirodne nepogode
	2. procjenu osiguranja opreme i drugih sredstava za zaštitu i sprječavanje stradanja imovine, gospodarskih funkcija i stradanja stanovništva
	3. sve druge mjere koje uključuju suradnju s nadležnim tijelima određenim Zakonom o ublažavanju i uklanjanju posljedica prirodnih nepogoda ili drugih tijela, znanstvenih ustanova i stručnjaka za područje prirodnih nepogoda.

Zbog učestalosti prirodnih nepogoda, utjecaja klimatskih promjena i činjenice kako se Republika Hrvatska godinama nalazi u vrhu članica Europske unije po izdvajanju za sanaciju šteta, Općina će unaprjeđivati svoj sustav odgovora u skladu sa svojim mogućnostima i u okviru svojih ovlasti.

U Planu djelovanja u području prirodnih nepogoda za 2025. godinu poseban naglasak će se staviti na ekstremno visoke temperature koje su izrazito dugo trajale i uzrokovale bitne poremećaje u svakodnevnim životima ljudi na području Općine. Kako se u budućnosti očekuje jačanje takvih ekstrema zbog klimatskih promjena, potreban je posebnu pozornost usmjeriti na proaktivni pristup, koji uključuje smanjenje jačanje otpornosti i razvijanje svijesti građana.